section_heading: Znanstveni rad
paragraph_text: Znanstveni rad Dunje Grbić-Galić obuhvaća oko 40 članaka u referiranim znanstvenim časopisima, mnogobrojna predavanja na znanstvenim konferencijama, te nekoliko revijalnih članaka i tematskih poglavlja u knjigama i drugim publikacijama.<ref>(eng.) WorldCat - Pretraga Dunja Grbić-Galić (pristupljeno 24. listopada 2020.) <ref>(eng.) United States Enviromnental Agency - Dunja Grbic-Galic (pristupljeno 24. listopada 2020.) <ref>(eng.) Researchgate.net D Grbić-Galić's research (pristupljeno 24. listopada 2020.)  Njezin članak koji se najčešće citira objavljen je 1987.<ref>(eng.) [[:en:Applied and Environmental Microbiology|Appl. Environ. Microbiol.] 53: 254–260 (1987):] Grbić-Galić D & Vogel TM: Transformation of toluene and benzene by mixed methanogenic cultures. (Koautor Timothy Vogel bio je u to doba doktorski student na stanfordskom sveučilištu). (Pristupljeno 24. listopada 2020.) Taj prijelomni rad prvi je put nedvojbeno pokazao da toluen i benzen, dva aromatska ugljikovodika, mogu relativno brzo biti mineralizirani u obogaćenim kulturama anaerobnih mikroorganizama. Kako se to opažanje protivilo tadašnjoj dogmi da se takvi ugljikovodici ne mogu razgraditi bez prisutnosti molekularnoga kisika, njezin je članak najprije bio dočekan s dosta nepovjerenja. Unatoč tom skepticizmu, autorica je potom uspješno primijenila sličan mehanizam i na druge organske spojeve prisutne u zagađenoj vodi i tlu, te objasnila kemijske putove ('pathways') karakteristične za tu razgradnju. Sada je općenito prihvaćeno da je njezino istraživanje anaerobne mineralizacije alifatskih i aromatskih ugljikovodika i drugih spojeva otvorilo vrata novim postupcima i tehnologijama koje se i danas uspješno koriste u zaštiti i pročišćavanju okoliša. Za života je Dunja Grbić-Galić bila članica Njujorške akademije znanosti, Američkog udruženja za promaknuće znanosti (AAAS) i drugih profesionalnih udruga. Bila je jedna od urednica znanstvenog časopisa Biodegradation. Godine 2000. specijalni dvobroj toga časopisa<ref>Biodegradation, Vol. 11, issue 2-3, March 2000.  posvećen je njoj i njezinu sveukupnom doprinosu području biološke razgradnje. U godini 2001. John Coates i suradnici dali su jednoj novoizoliranoj anaerobnoj bakteriji ime Geobacter grbiciae u čast Dunje Grbić-Galić i njezina "značajnog doprinosa na polju istraživanja anaerobne oksidacije aromatskih ugljikovodika".<ref>(eng.) Int J Syst Evol Microbiol 51 (Issue 2), March 2001, 581-588: J. D. Coates et al.: Geobacter hydrogenophilus, Geobacter chapellei and Geobacter grbiciae, three new, strictly anaerobic, dissimilatory Fe(III)-reducers. Odaberi PDF, i vidi posebno stranicu 587 (pristupljeno 24. listopada 2020.)